Държавен вестник, бр. 24, 2013 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  24
сделките, участниците в системата за сетълмент 
и платежните системи, чрез които се извърш­
ват плащания по сделките, другите системи с 
окончателност на сетълмента и други регистри 
за безналични финансови инструменти за це­
лите на приключване на сделки с финансови 
инструменти посредством електронен обмен 
на данни. Централният депозитар може да 
осъществява връзка с емитентите и трети лица 
посредством електронен обмен на данни. За 
целта Централният депозитар може да открива 
и администрира съответни сметки.
(2) В правилника на Централния депозитар 
се уреждат условията и редът за осъществяване 
на електронния обмен на данни по ал. 1, както 
и други начини за обмен на данни.
(3) Централният депозитар поддържа елек­
тронна връзка със Системата за брутен сетъл­
мент в реално време (RINGS) за предаване на 
нареждания за превод, свързани с осигуряването 
на окончателност на сетълмента по определен от 
Българската народна банка електронен формат.
(4) Централният депозитар поддържа база 
данни за всички операции, извършени чрез 
управляваната от него система за сетълмент.“
§ 17. Член 19 се изменя така:
„Чл. 19. За извършването на дейността си по 
чл. 2, ал. 1 Централният депозитар поддържа 
електронна база от данни и води регистри за:
1. всеки емитент на финансови инструменти 
и на притежателите на финансови инструменти;
2. финансовите инструменти;
3. сметките на притежателите на финансови 
инструменти;
4. сметките на лицата по чл. 32а, ал. 1, 
т. 2 и подсметките на клиентите на лицата по 
чл. 32а, ал. 1, т. 2;
5. прехвърлянията на финансови инструменти 
и на сделките с финансови инструменти;
6. плащанията по сделки с финансови ин­
струменти;
7. сключените репо или обратно репо сделки;
8. правата върху записани акции по чл. 112б, 
ал. 13 ЗППЦК.“
§ 18. В чл. 20 се правят следните изменения 
и допълнения:
1. Алинея 1 се отменя.
2. Навсякъде в ал. 2 думите „ценни книжа“ 
се заменят с „финансови инструменти“.
§ 19. Член 21 се изменя така:
„Чл. 21. (1) Централният депозитар предос­
тавя услуги само чрез своите членове по чл. 14, 
ал. 1, т. 1 – 3 и чрез участниците в системата 
за сетълмент, освен ако не е предвидено дру­
го в закон, тази наредба или правилника на 
Централния депозитар.
(2) Всеки притежател на финансови ин­
струменти има право на достъп до регистрите 
на Централния депозитар чрез негов член по 
чл. 14, ал. 1, т. 1 – 3 или участник в система­
та за сетълмент само относно информацията, 
свързана с притежаваните от него финансови 
инструменти, на промените във вписаните об­
стоятелства и във връзка със сключени сделки 
с безналични финансови инструменти, по които 
той е страна. 
(3) Лицата по чл. 32а, ал. 1, т. 2 упражняват 
съответно правото по ал. 2 по отношение на 
финансовите инструменти, които държат по 
обща сметка, която се води като клиентска 
подсметка към член на Централния депозитар, 
от името на лицето, за което ги държат. 
(4) Централният депозитар, неговите членове 
или участниците в системата за сетълмент не 
могат да отказват предоставянето на инфор­
мация и услуги по ал. 2.
(5) Редът за предоставяне на информация и 
услуги по ал. 1 и 2 от Централния депозитар 
се определя с неговия правилник.“
§ 20. Създава се чл. 21а:
„Чл. 21а. Отношенията между Централния 
депозитар и емитентите се уреждат с договор, 
по отношение на който са приложими общите 
условия по чл. 12, т. 8.“
§ 21. В наименованието на раздел ІІ на 
глава трета думите „ценни книжа“ се заменят 
с „финансови инструменти“.
§ 22. Член 22 се изменя така:
„Чл. 22. (1) За всяка регистрирана емисия 
финансови инструменти, които дават еднакви 
права, Централният депозитар открива сметка за 
финансови инструменти на емитента и сметки 
на притежателите на финансови инструменти.
(2) Броят финансови инструменти от всяка 
регистрирана емисия финансови инструменти, 
които дават еднакви права, в сметката за фи­
нансови инструменти на емитента трябва да е 
равен на общия брой финансови инструменти 
от тази емисия финансови инструменти, които 
дават еднакви права, вписан в сметките на 
техните притежатели и на лицата по чл. 32а, 
ал. 1, т. 2.“
§ 23. Създава се чл. 22а:
„Чл. 22а. (1) В регистрите на Централния 
депозитар относно сделките с финансови ин­
струменти се вписват най-малко данни за: 
1. членовете на Централния депозитар, чрез 
които се извършва сключването им, или участ-
ниците в системата за сетълмент, чрез които 
се прехвърлят финансови инструменти; 
2. страните по сделката.
(2) В регистрите на Централния депозитар 
относно сделките с финансови инструменти 
по чл. 19, т. 7 се вписват най-малко данни за: 
1. страните по репо или обратно репо сделка; 
2. срок на договора; 
3. дата на безусловния и неотменяем анга­
жимент за обратно изкупуване на безналичните 
финансови инструменти; 
4. цената на изпълнение на безусловния и 
неотменяем ангажимент; 
5. лицата, които упражняват правата по 
безналичните финансови инструменти, както 
и условията за упражняване правото на глас.“
§ 24. В чл. 23 се правят следните изменения:
1. В ал. 1: